वाणिज्य एवं उद्योग मंत्रालय
अक्टूबर, 2020 में आठ कोर उद्योगों का सूचकांक
उद्योग और आंतरिक व्यापार संवर्धन विभाग के आर्थिक सलाहकार कार्यालय ने अक्टूबर, 2020 के लिए आठ कोर उद्योगों का सूचकांक जारी किया है।
आठ कोर इंडस्ट्रीज का संयुक्त सूचकांक अक्टूबर में 124.2 पर रहा जिसमें अक्टूबर2019 की तुलना में 2.5 फीसदी  की गिरावट दर्ज की गई। इनकी संचयी वृद्धि दर अप्रैल-अक्टूबर, 2020-21 के  13.0 प्रतिशत थी।
जुलाई, 2020 में आठ कोर उद्योगों के सूचकांक की अंतिम वृद्धि दर को संशोधित कर  7.6 % कर दिया गया है।औद्योगिक उत्पादन सूचकांक  में शामिल वस्तुओं के कुल भारांक  का 40.27प्रतिशत हिस्सा आठ कोर उद्योगों में ही निहित होता है। वार्षिक/मासिक सूचकांक और वृद्धि दर का विवरण अनुलग्नक में दिया गया है।
आठ कोर उद्योगों  के सूचकांक की मासिक वृद्धि दरों को ग्राफ में दर्शाया गया है:
आठ कोर उद्योगों के सूचकांक का सार नीचे दिया गया है:
कोयला
अक्टूबर, 2020 में कोयला उत्पादन  अक्टूबर, 2019 के मुकाबले 11.6प्रतिशत बढ़ गया। वर्ष 2020-21 की अप्रैल-अक्टूबर अवधि के दौरान इसका संचयी सूचकांक पिछले वर्ष की समान अवधि की तुलना में 3.6 प्रतिशत गिर गया।
कच्चा तेल
अक्टूबर, 2020 के दौरान कच्चे तेल का उत्पादन  अक्टूबर, 2019 की तुलना में 6.2 प्रतिशत गिर गया। वर्ष 2020-21 की अप्रैल-अक्टूबर अवधि के दौरान इसका संचयी सूचकांक बीते वित्त वर्ष की समान अवधि की तुलना में 6.1 प्रतिशत कम रहा।
प्राकृतिक गैस
अक्टूबर, 2020 में प्राकृतिक गैस का उत्पादन  अक्टूबर, 2019 के मुकाबले 8.6 प्रतिशत गिर गया। वर्ष 2020-21 की अप्रैल-अक्टूबर अवधि के दौरान इसका संचयी सूचकांक पिछले वित्त वर्ष की समान अवधि की तुलना में 12.5 प्रतिशत घट गया।
रिफाइनरी उत्पाद
पेट्रोलियम रिफाइनरी उत्पादों का उत्पादन  अक्टूबर, 2020 में 17.0प्रतिशत घट गया। वहीं, वर्ष 2020-21 की अप्रैल-अक्टूबर अवधि के दौरान इसका संचयी सूचकांक पिछले वित्त वर्ष की समान अवधि की तुलना में 16.4 प्रतिशत कम रहा।
उर्वरक
अक्टूबर, 2020 के दौरान उर्वरक उत्पादन  6.3 प्रतिशत बढ़ गया। उधर, वर्ष 2020-21 की अप्रैल-अक्टूबर अवधि के दौरान इसका संचयी सूचकांक बीते वित्त वर्ष की इसी अवधि की तुलना में 4.1प्रतिशत अधिक रहा।
इस्पात
अक्टूबर, 2020 में इस्पात उत्पादन  2.7 प्रतिशत घट गया। वर्ष 2020-21 की अप्रैल-अक्टूबर अवधि के दौरान इसका संचयी सूचकांक पिछले वित्त वर्ष की समान अवधि के मुकाबले 22.8 प्रतिशत कम रहा।
सीमेंट
अक्टूबर, 2020 के दौरान सीमेंट उत्पादन  अक्टूबर, 2019 के मुकाबले 2.8 प्रतिशत घट गया। वर्ष 2020-21 की अप्रैल-अक्टूबर अवधि के दौरान इसका संचयी सूचकांक बीते वित्त वर्ष की इसी अवधि की तुलना में 21.3 प्रतिशत कम रहा।
बिजली
अक्टूबर, 2020 के दौरान बिजली उत्पादन  अक्टूबर, 2019 के मुकाबले 10.5प्रतिशत घट गया। वर्ष 2020-21 की अप्रैल-अक्टूबर अवधि के दौरान इसका संचयी सूचकांक पिछले वित्त वर्ष की समान अवधि के मुकाबले 5.6 प्रतिशत कम रहा।
नोट 1: अगस्त 2020, सितंबर 2020 और अक्टूबर, 2020 के आंकड़े अनंतिम हैं।
नोट 2: अप्रैल, 2014 से ही बिजली उत्पादन के आंकड़ों में नवीकरणीय अथवा अक्षय स्रोतों से प्राप्त बिजली को भी शामिल किया जा रहा है।
नोट 3: ऊपर दिए गए उद्योग-वार भारांक दरअसल आईआईपी से प्राप्त अलग-अलग उद्योग भारांक हैं और इसे 100 के बराबर आईसीआई के संयुक्त भारांक में समानुपातिक आधार पर बढ़ाकर दिखाया गया है।
नोट 4: मार्च 2019 से ही तैयार इस्पात के उत्पादन के अंतर्गत ‘कोल्ड रोल्ड  क्वायल्स’ मद के तहत हॉट रोल्ड पिकल्ड एंड ऑयल्ड  नामक एक नए स्टील उत्पाद को भी शामिल किया जा रहा है।
नोट 5: नवंबर 2020 के लिए सूचकांक गुरुवार, 31 दिसंबर, 2020 को जारी किया जाएगा।
आठ कोर उद्योगों के प्रदर्शन के बारे में विस्तृत जानकारी पाने के लिएयहां दिए गए अंग्रेजी का अनुलग्नक पर क्लिक करें